**ΑΣΚΗΣΕΙΣ**

**1. [τίτλος]**

**α.**

**ΕΡ:** Ποια είναι η σχέση του τίτλου του Κειμένου 1 «*Τρίκαλα, μια άλλη πόλη…*» με το περιεχόμενο του κειμένου; Θεωρείτε ότι υπάρχει σχόλιο; Να τεκμηριώσετε την απάντησή σας.

**ΑΠ:** Ο τίτλος *προετοιμάζει* τον αναγνώστη με έναν τρόπο υπαινικτικό για τη «διαφορετικότητα» της πόλης σε σχέση με τις υπόλοιπες πόλεις της χώρας. Δίχως να προϊδεάζει τον αναγνώστη θετικά ή αρνητικά, τον υποχρεώνει όμως να *αναρωτηθεί* τι είδους πόλη είναι τα Τρίκαλα. Καθώς διαβάζει το κείμενο, το «άλλη» μεταμορφώνεται σε μια έξυπνη, σύγχρονη, καινοτόμο πόλη. Να τεκμηριώσουν με χαρακτηριστικές αναφορές την απάντησή τους όπως «*κορυφαία έξυπνη πόλη*», «*δεν ήταν η πιο προφανής υποψήφια για την πρώτη έξυπνη πόλη της χώρας*», «*έχουν αποκτήσει τη φήμη της πόλης της καινοτομίας*», «*μια από τις 21 πιο έξυπνες πόλεις*». Ασφαλώς υπάρχει σχόλιο στον τίτλο: 1/ με τη χρήση της λέξης «άλλη» και 2/ τα αποσιωπητικά (*η θέση μένει ανολοκλήρωτη, υπαινικτικός λόγος, υπονοούμενο που θα συνειδητοποιήσει στη συνέχεια ο αναγνώστης*).

**β.**

**ΕΡ:** Να γράψετε δύο τίτλους που να αποδίδουν το περιεχόμενο του Κειμένου 2, έναν με κυριολεκτική κι έναν με μεταφορική χρήση της γλώσσας.

**ΑΠ:** *Δημιουργία τίτλου*: Κυριολεκτικός τίτλος (ενδεικτικά): *Οι επιδιώξεις και οι προβληματισμοί των νέων*, Μεταφορικός τίτλος (ενδεικτικά): *Όνειρα και εφιάλτες*

**γ.**

*Γιατί να μαθαίνουμε ιστορία;*

**ΕΡ:** Ποια μορφή έχει ο τίτλος του Κειμένου 1 και ποιος είναι ο επικοινωνιακός του ρόλος;

**ΑΠ:** *Σχολιασμός μορφής τίτλου και επικοινωνιακός ρόλος*: Σχολιασμός μορφής τίτλου: **1.** Ρητορικό ερώτημα ή ευθεία ερώτηση (2 μονάδες), **2.** Χρήση υποτακτικής (1 μονάδα), **3.** Α΄ πληθυντικό (1 μονάδα), Επικοινωνιακός ρόλος τίτλου: **1.** Ελκύει το ενδιαφέρον (2 μονάδες), **2.** Κατατοπίζει – προϊδεάζει για το θέμα του κειμένου (2 μονάδες), **3.** Προβληματίζει τον αναγνώστη (2 μονάδες), **4.** Εναλλακτικά: διαλογικός τόνος, γέφυρα επικοινωνίας με τον αναγνώστη, αμεσότητα, οικειότητα

**2. [συνοχή - συνεκτικότητα]**

**α.**

*Για την Μπελίντα Κανόν ο νεοφεμινισμός οδηγεί σε σύγκρουση ανδρών και γυναικών, γεγονός καταστροφικό. «Ο κλασικός φεμινισμός του 20ού αιώνα, τον οποίο εξέφρασε η Σιμόν ντε Μποβουάρ, μαχόταν για την ισότητα ανδρών και γυναικών αντιμετωπίζοντάς τους ως άτομα, ως ανθρώπους. Στον 21ο αιώνα, και κυρίως μετά το 2010, βλέπουμε την ανάδειξη του “φεμινισμού της διαφοροποίησης”, ενός ρεύματος που επιμένει στις διαφορές μεταξύ ανδρών και γυναικών, τις οποίες θεωρεί αγεφύρωτες.* ***Προφανώς*** *και υπάρχουν διαφορές μεταξύ ανδρών και γυναικών,* ***όμως*** *στις περισσότερες εκφάνσεις της ζωής μας είμαστε άτομα, άνθρωποι που δρούμε: είμαι συγγραφέας, είμαι εκπαιδευτικός, είμαι ορειβάτης, είμαι κηπουρός. Είμαι* ***δηλαδή*** *ένας άνθρωπος που ασχολείται με αυτές τις δραστηριότητες, όχι πρωτίστως μια γυναίκα που ασχολείται με όλα αυτά. Σήμερα, οι νεοφεμινίστριες προτάσσουν διαρκώς ότι οι γυναίκες είναι μια ομάδα θυμάτων, η οποία διατρέχει μονίμως τον κίνδυνο να υποστεί βία κάθε μορφής, όχι διακρίσεις εις βάρος τους αλλά βία,* ***επειδή*** *είναι γυναίκες. Αυτό το νέο ρεύμα εγγράφεται στον δημόσιο διάλογο περί ταυτοτήτων: είμαι γυναίκα, αυτή είναι η ταυτότητά μου. Και αυτομάτως, είμαι θύμα. Είναι τόσο έντονος αυτός ο διάλογος περί θύματος* ***ώστε*** *ενίοτε το να είσαι θύμα γίνεται εύσημο\*, πρόκειται για ιδεολογία που εκφράζεται ως “πάθος για θυματοποίηση”»*.

**ΕΡ:** Στην πρώτη παράγραφο του Κειμένου 2(«*Για την Μπελίντα … θυματοποίηση*»), η συνοχή εξασφαλίζεται με τις εξής διαρθρωτικές λέξεις: **Προφανώς, όμως, δηλαδή, επειδή, ώστε**. Να εξηγήσετε τι δηλώνουν οι παραπάνω λέξεις (μονάδες 5), κάνοντας αναφορά στα νοήματα που αυτές συνδέουν στην κάθε περίπτωση. (μονάδες 5)

**ΑΠ:** *Προφανώς*: (επι)βεβαίωση, βεβαιότητα, έμφαση/ επαληθεύει εμφατικά το γεγονός ότι άντρες και γυναίκες διαφέρουν // *όμως*: αντίθεση/ αντιπαραθέτει την έμφυλη στην ανθρώπινη ταυτότητα // *δηλαδή*: επεξήγηση/ διευκρινίζει, επεξηγεί τι σημαίνει ο όρος «ανθρώπινη ταυτότητα» // *επειδή*: αιτιολόγησης/ αιτιολογεί γιατί οι γυναίκες υφίστανται βία λόγω του φύλου τους // *ώστε*: συμπέρασμα, αποτέλεσμα/ δηλώνει πού οδηγεί ο δημόσιος διάλογος περί ταυτοτήτων

**β.**

**ΕΡ: έτσι ώστε** , **Αν και, ή, καθώς και**, **Συμπερασματικά**. Να εξηγήσετε τι δηλώνουν οι παραπάνω διαρθρωτικές λέξεις.

**ΑΠ:** *Σημασία διαρθρωτικών λέξεων*: έτσι ώστε: αποτέλεσμα, αν και: εναντίωση, ή: διάζευξη, καθώς και: προσθήκη, συμπερασματικά: συμπέρασμα/αποτέλεσμα

**γ.**

**ΕΡ:** Ποια νοηματική σχέση δηλώνουν οι παρακάτω διαρθρωτικές λέξεις / λεκτικά σύνολα του Κειμένου 1: **Ωστόσο, Όπως, Έτσι ώστε**.

**ΑΠ:** Ωστόσο: αντίθεση, εναντίωση, Όπως: σύγκριση, αναλογία, Έτσι ώστε: αποτέλεσμα, συμπέρασμα

**δ.**

**ΕΡ:** Πώς συνδέονται νοηματικά η δεύτερη και η τρίτη παράγραφος του Κειμένου 1 («*Εξετάζοντας... σώματος*») και με ποια γλωσσική επιλογή επιτυγχάνεται αυτή η σύνδεση;

**ΑΠ:** *Σύνδεση της δεύτερης και τρίτης παραγράφου*: Οι δύο παράγραφοι συνδέονται *νοηματικά*, καθώς η δεύτερη αναδεικνύει την ανάγκη αύξησης της συμμετοχής των ΑμεΑ στον αθλητισμό, ενώ η τρίτη αναλύει τα θετικά αποτελέσματα αυτής της συμμετοχής. Η *γλωσσική σύνδεση* επιτυγχάνεται μέσω της φράσης «*Ωστόσο, σύμφωνα με τη βιβλιογραφία..*.» που σηματοδοτεί την αλλαγή από την παράθεση στατιστικών στην ανάλυση των ωφελειών.

**3. [σημεία στίξης]**

**α. [διπλή παύλα - εισαγωγικά]**

**ΕΡ:** Να εξηγήσετε τη λειτουργία ως προς το επικοινωνιακό τους αποτέλεσμα: **της διπλής παύλας** (– έχει 82.000 κατοίκους –) και των **διπλών εισαγωγικών** («Για παράδειγμα, όταν ρώτησα έναν μαθητή τι θα κάνει μετά το τέλος της σχολικής χρονιάς, μου είπε: “Θα γίνω γιατρός, αλλά γιατρός ρομποτικής”»). (**μονάδες 8**)

**ΑΠ:** *Εξήγηση λειτουργίας ως προς επικοινωνιακό αποτέλεσμα*: Διπλή παύλα: προσθήκη πληροφορίας, σχόλιο που συμπληρώνει το νόημα, Διπλά εισαγωγικά: ο αρθρογράφος μεταφέρει αυτούσια τα λόγια πρώτα του καθηγητή και έπειτα με τα δεύτερα εισαγωγικά του μαθητή.

**β. [ερώτημα / ερώτηση]**

*Γιατί όλοι αυτοί, όλοι όσοι γράφουν, επιμένουν να γράφουν, ενώ έχουν βεβαιωθεί πως θα βγουν κάποια στιγμή από τον κόσμο, καθώς κι ο ίδιος ο κόσμος –αφού ό,τι έχει αρχή θα έχει κι ένα τέλος– θα βγει κάποτε από τον εαυτό του; Ίσως γιατί το γράφειν –συνειδητό ή όχι, εκούσιο ή και ακούσιο, φανερό ή και κρυφό– αποτελεί την έσχατη, ακραία παρηγοριά για τη θνητότητα που τους πολιορκεί και που τελικά τους καταβάλλει. Αυτή τη θνητότητα που φαρμακώνει την ύπαρξη και τη συνείδηση του ανθρώπου με το φαρμάκι της ματαιότητας, πολεμά και εξορκίζει, και αρνείται η πράξη του γράφειν.*

**ΕΡ:** Ποια είναι η επικοινωνιακή λειτουργία του ερωτήματος στην 5η παράγραφο του Κειμένου 2 «Γιατί όλοι … εαυτό του;» (μονάδες 7).

**ΑΠ**:*Επικοινωνιακή λειτουργία ερωτήματος:* **1.** Διεγείρει το ενδιαφέρον (2), **2.** Προσδίδει αμεσότητα (2), **3.** Εστιάζει στο κεντρικό ερώτημα του κειμένου που σχετίζεται με τον απώτερο σκοπό του «γράφειν» (2), Ρητορική ερώτηση (1)

**γ. [εισαγωγικά]**

**ΕΡ:** Τι δηλώνουν τα εισαγωγικά στις παρακάτω φράσεις τουΚειμένου 1:*«μύθο της απάθειας» // «πράσινο κύμα» // «Η φωνή της Γης»*

**ΑΠ:** «*μύθο της απάθειας*»: αμφισβήτηση, ειρωνεία, αποστασιοποίηση // «*πράσινο κύμα*»: μεταφορά // «*Η φωνή της Γης*»: τίτλος βιβλίου

**4. [Σχήματα λόγου]**

**α. [αναλογία]**

***- Τι είναι αυτό που όλες γοητεύει στον ξεχωριστό κόσμο όλες φυσικής; Τι έχετε μάθει ως άνθρωπος μέσα από την ενασχόλησή όλες με αυτή την επιστήμη;***

***-*** *Θεωρώ συναρπαστικό το γεγονός ότι η φαντασμαγορική ποικιλία φαινομένων του φυσικού κόσμου – από τον ατομικό μικρόκοσμο έως το σύμπαν ολόκληρο – διέπεται από έναν ελάχιστο αριθμό θεμελιωδών νόμων που μπορούν να διατυπωθούν στην πυκνή γλώσσα των μαθηματικών σε λιγότερο από μία σελίδα. Η αναλογία με το σκάκι ίσως είναι χρήσιμη. Με ελάχιστους κανόνες μπορούν να «παιχτούν» σχεδόν άπειρες διαφορετικές παρτίδες. Ποια είναι, λοιπόν, η δική όλες δουλειά ως φυσικών; Να παρακολουθούμε τη φύση να παίζει το δικό όλες «σκάκι» και να προσπαθούμε να μαντέψουμε όλες κανόνες του. Και δεν τα έχουμε πάει άσχημα μέχρι τώρα. Αν κάτι έμαθα στην πορεία όλες επιστημονικής μου δράσης είναι ότι η αμφιβολία έχει πολύ μεγάλη σημασία. Το να κρατάς διαρκώς το ενδεχόμενο να όλες κάνει λάθος και να μη διστάζεις να κάνεις όλες αναγκαίες αναθεωρήσεις, όταν το διαπιστώνεις, σε βοηθάει πολύ στο να γίνεσαι άξιος επιστήμονας και χρήσιμος άνθρωπος.*

**ΕΡ:** Στο **Κείμενο 2** ποιος είναι ο βασικός ισχυρισμός του Στέφανου Τραχανά στην απάντηση της δεύτερης ερώτησης «θεωρώ… κανόνες»; Πώς η επιλογή της αναλογίας συμβάλλει στη στήριξη αυτής της βασικής θέσης; (**μονάδες 7**)

**ΑΠ:** Βασικός ισχυρισμός: όλο το σύμπαν ακολουθεί ελάχιστους θεμελιώδεις νόμους, οι οποίοι όμως μπορούν να συνδυαστούν με άπειρους τρόπους. Όπως ακριβώς στο σκάκι υπάρχουν ελάχιστοι κανόνες που δημιουργούν άπειρες, αναρίθμητες παρτίδες. Έργο του φυσικού είναι να παρακολουθεί τις εξελίξεις στο φυσικό περιβάλλον και να διαισθάνεται τους κανόνες που διέπουν τη φύση.

Χρησιμοποιώντας απλή, καθημερινή εικόνα (παρτίδα σκάκι) επεξηγεί το έργο και την αποστολή του φυσικού επιστήμονα. Με την αναλογία παραλληλίζονται έννοιες, αναδεικνύονται κοινά σημεία στα οποία συγκλίνουν διαφορετικές σε πρώτη όψη εικόνες. Προτάσσεται η εικόνα της καθημερινής εμπειρίας, οπότε καθίσταται εύληπτη η κεντρική ιδέα.

**β. [αναλογία]**

*Σημαντικοί γινόμαστε μέσα από τις πράξεις μας και τη στάση ζωής μας, και όχι μέσα από κούφιες φιλοσοφίες, αόριστα και χαώδη ρητά. Ο σεβασμός είναι κόσμημα κι αυτό το κόσμημα μάθε να το φοράς και να το προσέχεις καθημερινά. Ίσως να είναι και το μόνο που σε κάνει πραγματικά πιο όμορφο…*

**ΕΡ:** Στην τελευταία παράγραφο του Κειμένου 1(«*Σημαντικοί γινόμαστε… πιο όμορφο*») ο συγγραφέας χρησιμοποιεί μια αναλογία. Ποια είναι τα δύο μέρη της και τι επιτυγχάνει με αυτή;

**ΑΠ:** *Αναλογία.* Μέρη της αναλογίας*:* α΄ μέρος αναλογίας: κόσμημα - β΄ μέρος αναλογίας: σεβασμός. Λειτουργία της αναλογίας*:* **1.** Ο συγγραφέας επιτυγχάνει να καταστήσει σαφές, εύληπτο, κατανοητό στον αναγνώστη το αίτημα για έμπρακτη εκδήλωση του σεβασμού, που πρέπει να μας χαρακτηρίζει σε όλες τις ανθρώπινες εκδηλώσεις, **2.** Προσδίδει στο κείμενο – με τον εικονοπλαστικό λόγο – παραστατικότητα και αισθητική αξία καθιστώντας το ενδιαφέρον και ελκυστικό.

**γ. [αντίθεση]**

*Για την Κανόν, αντιθέτως, ο φεμινισμός είναι ένα κίνημα χαρούμενο, «ένα κίνημα που ωθεί τις γυναίκες να αποκτήσουν περισσότερη ισχύ, να διεκδικούν την ισότητα με τους άνδρες. Όταν προτάσσουμε το φύλο ή το χρώμα του δέρματος ως ταυτότητα, επί της ουσίας επιμένουμε σε χαρακτηριστικά μας τα οποία δεν μπορούμε να αλλάξουμε. Οι “κλασικές” φεμινίστριες επιμένουμε στα χαρακτηριστικά που μπορούμε να αλλάξουμε, επιμένουμε στην ελευθερία, στη δυνατότητα να αλλάξουμε τα πράγματα. Αντιθέτως, ο νεοφεμινισμός και οι θεωρίες ταυτότητας φύλου επιμένουν σε ένα είδος ντετερμινισμού\*\*, τον οποίο εμείς επιδιώκουμε να ξεπεράσουμε».*

\*\* *ντετερμινισμός*: αιτιοκρατία, (στο κείμενο) το φύλο προκαθορίζει τον κοινωνικό ρόλο του ατόμου

**ΕΡ:** Η δεύτερη παράγραφος του Κειμένου 2(«*Για την Κανόν … ξεπεράσουμε*») οργανώνεται στη βάση της αντίθεσης. Να βρείτε τα δύο μέρη της αντίθεσης και να εξηγήσετε πώς αυτή η επιλογή εξυπηρετεί τον σκοπό της Μπελίντα Κανόν.

**ΑΠ:** *Αντίθεση*. Μέρη της αντίθεσης: «κλασικός φεμινισμός» νεοφεμινισμός, Λειτουργία: Η Μπελίντα Κανόν επιδιώκει να «φωτίσει», διασαφηνίσει τις δύο έννοιες αντιπαραβάλλοντας και συγκρίνοντας το περιεχόμενό τους, ώστε να αναδειχθούν οι μεταξύ τους διαφορές.

**δ. [παράθεση μύθου]**

**ΕΡ:** Στη 2η παράγραφο «*Η απάντηση έρχεται… ποτέ δεν γίνονται*» του Κειμένου 1, ο συγγραφέας παραθέτει τον μύθο του Αμφίονος. Να αναφέρετε δύο διαφορετικούς μεταξύ τους στόχους αυτής της επιλογής του συγγραφέα.

**ΑΠ:** *Ενδεικτικοί στόχοι παράθεσης μύθου Αμφίονος*: Τεκμηρίωση της άποψης ότι το τραγούδι βελτιώνει τη ζωή μας και μας ενθαρρύνει να αλλάξουμε τον κόσμο, ενίσχυση της πειστικότητας του συντάκτη ~ Αισθητική απόλαυση, λογοτεχνική τέρψη, παραστατικότητα (εικονοπλαστικός λόγος), ζωντάνια, ευχαρίστηση, συγκίνηση ~ Ανάδειξη της ευρυμάθειας, πνευματικής καλλιέργειας του συντάκτη του κειμένου ~ Προσδίδεται κύρος στον συντάκτη

**5. [πειστικότητα - τρόποι πειθούς / οργάνωση]**

**α.**

*Ορμώμενος από το γαλλικό και γερμανικό πράσινο κύμα, ο Γάλλος ψυχαναλυτής Ρολάν Γκορί απηύθυνε έκκληση για μια ριζοσπαστική αλλαγή, υπογραμμίζοντας πως το οικολογικό πρόβλημα είναι ανθρωπολογικό και πως η οικολογία είναι αλληλένδετη με τις κοινωνικές μάχες και με μια νέα πολιτική φιλοσοφία, σύμφωνα με την οποία η φύση και οι άνθρωποι δεν θα αντιμετωπίζονται ως αποθέματα ενέργειας, διαθέσιμα στον ανταγωνισμό. Ο ίδιος ο Φρόιντ είχε περιγράψει την ανθρωπότητα ως ένα φοβισμένο και ανυπεράσπιστο παιδί μπροστά σε μια ισχυρή Μητέρα Φύση με συντριπτική δύναμη. Συνεπώς, ο άνθρωπος μέσω του πολιτισμού και της τεχνολογίας κλήθηκε - σημειώνει - να υποτάξει τη σκληρή άγρια φύση, έτσι ώστε να προστατευτεί από αυτή. Δεν παραλείπει, ωστόσο, να διασαφηνίσει στο «Μέλλον μιας αυταπάτης» πως οι ανθρώπινες δημιουργίες είναι εύκολο να καταστραφούν και να αφανιστούν από τα χέρια που τις δημιούργησαν.* [...]

**ΕΡ:** Στην πέμπτη παράγραφο του Κειμένου 1(«*Ορμώμενος... δημιούργησαν*»), η συντάκτρια παραθέτει τις απόψεις δύο ειδικών. Ποιες είναι αυτές; (μ. 5) Ποια κύρια θέση της προηγούμενης παραγράφου ενισχύουν; (μ. 5) Να αξιολογήσετε την πειστικότητα του συγκεκριμένου τρόπου πειθούς που χρησιμοποιεί η συντάκτρια. (μ. 5)

**ΑΠ:** Οι δύο απόψεις των ειδικών: Ρολάν Γκορί: «το οικολογικό πρόβλημα... ανταγωνισμού». Φρόιντ: «είχε περιγράφει... δημιούργησαν». Κύρια θέση: Οι απόψεις ενισχύουν την κύρια θέση της προηγούμενης παραγράφου: η αγωνία, ο φόβος, ο προβληματισμός των νέων για το μέλλον του πλανήτη αλλά και για τον τρόπο διαχείρισης της κλιματικής αλλαγής. Τρόπος πειθούς: Επίκληση στην αυθεντία: Η συντάκτρια επιδιώκει να κερδίσει την εμπιστοσύνη του αναγνώστη. Πειστικότητα, αντικειμενικότητα, ευρυμάθεια, αξιοπιστία του πομπού.

**β.**

***-*** *Τι μας χωρίζει από τα ζώα, καθηγητά ντε Βάαλ;*

*- Η μεγαλύτερη και ίσως η μόνη ουσιαστική διαφορά μας είναι η δική μας γλώσσα, ένα συμβολικό σύστημα το οποίο οι άνθρωποι διδασκόμαστε - δεν είναι εγγενής η ικανότητά μας να μιλάμε. Κατά τα άλλα, τα συναισθήματα που βιώνουμε, πώς τα εκφράζουμε με το πρόσωπο και το σώμα μας, πώς αντιμετωπίζουμε διάφορα προβλήματα στο περιβάλλον μας, πώς βλέπουμε τον εαυτό μας και τα υπόλοιπα μέλη της κοινωνίας στην οποία ανήκουμε - σε όλα αυτά οι ομοιότητες είναι τεράστιες. Επίσης, υπάρχουν και οι αδιαμφισβήτητες διανοητικές ικανότητές τους: τα ζώα έχουν ως έναν βαθμό συνείδηση του εαυτού τους, διαθέτουν επεισοδιακή μνήμη, δηλαδή θυμούνται γεγονότα που έζησαν και μπορούν να σκεφτούν το μέλλον και να προγραμματίσουν τι θα κάνουν. Έχουν καταγραφεί περιπτώσεις χιμπατζήδων που συλλέγουν στο δάσος κάποιο εργαλείο και περπατούν χιλιόμετρα, κρατώντας το στα χέρια ή στο στόμα τους, μέχρι να φτάσουν στο σημείο όπου θέλουν να το χρησιμοποιήσουν για να καλύψουν κάποια ανάγκη τους. Επίσης οι χιμπατζήδες, όπως και οι ελέφαντες, αναγνωρίζουν τον εαυτό τους στον καθρέφτη, ικανότητα την οποία οι άνθρωποι αποκτούν μετά την ηλικία των είκοσι μηνών.*

**ΕΡ:** Ποια είναι η θέση του καθηγητή Φρανς ντε Βάαλ στο πρώτο ερώτημα του Κειμένου 2(«*Η μεγαλύτερη. είκοσι μηνών*»); Με ποιους τρόπους οργανώνει την απάντησή του στη συγκεκριμένη παράγραφο και πώς αυτοί οι τρόποι υπηρετούν την πρόθεσή του;

**ΑΠ: α)** Η θέση του καθηγητή: Η μόνη ουσιαστική διαφορά του ανθρώπου από τα ζώα είναι η γλώσσα. Τρόποι οργάνωσης: **1.** Σύγκριση - αντίθεση («Η μεγαλύτερη... τι θα κάνουν»), **2.** Παραδείγματα («Ηχούν καταγραφεί... είκοσι μηνών»). Σχετικά με την πρόθεση: Με τη *σύγκριση - αντίθεση* αναδεικνύονται οι ομοιότητες, διαφορά ανθρώπου - ζώων, ενώ τα *παραδείγματα* διασαφηνίζουν τις διανοητικές ικανότητες των ζώων και εξασφαλίζουν πειστικότητα, αντικειμενικότητα, καθιστώντας το κείμενο εύληπτο και κατανοητό.